Referat

Dato:

10.11-24

Sted:

Apeltun skole (personalrom)

Til stede:

Rektor Janne Gaassand Greve

Johannes Hjartlie (1. trinn)

Pia Nytun (4. trinn)

Birgitte Madsen (2. trinn)

Hilde Pedersen (5. trinn)

Hilde Støle Pettersen ( 7. trinn)

Ingrid Bøyum Opheim (2. Trinn)

Stine Remøy Øvsthus (4. trinn)

Anne Sværen Langnes (1. trinn)

Anette Baartvedt (6. trinn)

Møteleder:

Stine Remøy Øvsthus

Referent:

Anette Baartvedt

AGENDA

Saker fra rektor:

-Leirskole

-Lese aksjon og lesekurs

Saker i FAU:

-Lucia bakst

-Julegudstjeneste

-lunsj/tv

-avslutningsfest (7-trinn)

-Foreldrekafe (6-trinn)

-Opplevelse av «formøte» til foreldremøtene, på de ulike trinn.

Sak 1. Leirskole

Rektor Janne Gaassand Greve har nettopp vært på besøk hos årets leirskole i Hålandsdalen.

Hun fikk oppleve elevene fra 7-trinn forberede jul på gamlemåten. Det ble både baking, pynting av juletre, høre om gamle eventyr/myter, pluss en masse andre flotte aktiviteter. Hun syntes det var interessant å se den positive påvirkningen en slik setting hadde på elevene der de måtte klare seg uten mobil og foreldre. Tilstede var det gode voksne og trygge rammer. Konklusjonen er at dette er en veldig givende og positiv uke. Gjerne forbered foreldre litt og framsnakke leirskolen på foreldremøter.

Sak 2. Leseaksjon og lesekurs

De to siste årene har skolen hatt leseaksjon i november. Målet med leseaksjonen er at elevene skal få økt leseglede og mengdetrening i lesing. Skolen følger opp arbeidet med elevenes lesekompetanse bl.a. ved å gjennomføre lesekurs for alle elevene på 3.-7. trinn etter metodikken til Helhetslesing. Arbeidet med lesekurs på trinn og på individnivå er et samarbeid med skolens logoped, som bruker samme metode i sitt arbeid. Klasselesekursene varer i 3-4 uker, og vi starter på 5.-7. trinn allerede i uke 3. 3. og 4. trinn skal ha sitt lesekurs litt senere på våren.

Sak 3. Luciakaker

Det har tidligere vært tradisjon at foreldrene på 1. trinn baker Lusse-katter til alle elevene på Apeltun skole i forbindelse med at elevene på 1. trinn gikk i Lucia-prosesjon og delte ut Lusse-katter. For et par år siden fikk skolen tilbakemelding fra foreldrene på 1. trinnet at dette ble for mye arbeid for foreldre på ett trinn like oppunder jul. Det ble da bestemt at Lucia-prosesjonen skulle dele ut pepperkaker til elevene i stedet for Lusse-katter. På FAU-møtet ble det stilt spørsmål om foreldrene på trinnene kan får bake Lusse-katter til elevene på eget trinn. Til dette svarer rektor at trinnkontaktene gjør avtaler med lærerne på sitt trinn.

Sak 4. Julegudstjeneste

Noen foreldre ønsker å være til stede på julegudstjenesten og andre samlinger skolen har i skoletiden. Dette er dessverre ikke mulig, da slike arrangement er laget som interne samlinger der barna opptrer for hverandre. Det er mange dilemma i slike saker, bl.a knyttet til elevenes personvern.

Sak 5. Lunsj

Reaksjoner på at barn ser på tv i lunsjen.

Saken ble drøftet, og i følge forskning er det uheldig at barn ser på tv når de spiser.

Dette er en sak rektor vil se nærmere på.

Sak 6. Avslutning fest (7-trinn)

Noen foreldre trodde at dette var et arrangement som kun foreldre på 7 trinn skulle arrangere, men dette er et samarbeid mellom skole, og foreldre.

Sak 7. Foreldrekafe

Det blir arrangert foreldre kafe på 6-trinn til våren, og hovedtemaet blir «barn og skjermtid» Det ble forespurt om støtte (fra FAU) til å leie inn en foredragsholder fra «Barnevakten»

Saken ble diskutert, og konklusjonen ble at rektor tar saken videre med skolens ansatte med tanke på et foredrag til høsten som et samarbeid mellom skolen og FAU. Rektor vil også undersøke evt andre aktører på området.

Sak 8. Formøter til foreldremøter

De av oss som var på formøte med lærerne fikk i dag anledning til å fortelle hva vi syntes om formøtene (positivt opplevelse) Vi fikk også muligheten til å dele med FAU hvilke saker som de ulike trinnene ønsker å ta opp på foreldremøtene.

Saker til foreldremøter:

- Klassemiljø

-Inkludering/hindre utenforskap

-vennegrupper

-Sterke barn/tåle å stå av en storm

-snakke om elefanten i rommet

-Utlegg/kostnader for eksempel. 17 og andre dager/situasjoner med utlegg

-Bruke Spond for kontakt mellom foreldre

-Personvern/hva kan foreldrene legge ut/ikke legge ut på Spond/sosiale medier

-Faglige spørsmål

-Overgang fra småtrinnet til mellomtrinnet

-Orden

-Språkbruk

-Dusje på skolen

-Rekke skolen/timer

-Halloween/andre sosiale sammenkomster

Referent: Annette Baartvedt